CELEX: C2005/006/47
Language: et
Date: 2005-01-08 00:00:00
Title: Kohtuasi C-439/04: Eelotsusetaotlus, mille esitas Belgia kassatsioonikohus 7. oktoobril 2004 kohtuasjas Axel Kittel v. Belgia Kuningriik

8.1.2005   
            
            
               ET
            
            
               Euroopa Liidu Teataja
            
            
               C 6/25
            
         Eelotsusetaotlus, mille esitas Belgia kassatsioonikohus 7. oktoobril 2004 kohtuasjas Axel Kittel v. Belgia Kuningriik
   (Kohtuasi C-439/04)
   (2005/C 6/47)
   kohtumenetluse keel: prantsuse
   Euroopa Ühenduste Kohus on saanud Belgia kassatsioonikohtu 7. oktoobri 2004 otsusega esitatud eelotsusetaotluse kohtuasjas Axel Kittel v. Belgia Kuningriik, mis saabus Euroopa Kohtu kantseleisse 19. oktoobril 2004.
   Belgia kassatsioonikohus (esimene koda) küsib Euroopa Kohtult eelotsust järgmistes küsimustes:
   
               1.
            
            
               Kui kaupu tarnitakse müüjapoolset pettust mitteteadvale heas usus toimivale maksukohustuslasele, siis kas käibemaksu neutraalsuse põhimõttega on vastuolus müügilepingu tühistamine siseriikliku tsiviilõiguse normi alusel, mille tõttu selline leping on tühine avaliku korraga vastuolu tõttu, sest müüja eesmärk lepingut sõlmida oli ebaseaduslik, mistõttu kaotab see maksukohustuslane maksu mahaarvamise õiguse?
            
         
               2.
            
            
               Kas vastus on erinev, kui täielik tühisus on käibemaksupettuse enda tagajärg?
            
         
               3.
            
            
               Kas vastus oleks erinev, kui müügilepingu ebaseaduslik eesmärk, mis siseriiklikus õiguses toob kaasa lepingu täieliku tühisuse, on mõlemale lepingupoolele teada olnud käibemaksupettus?